Red (אלבום של טיילור סוויפט)

Red (בעברית: אדום) הוא אלבום האולפן הרביעי של הזמרת-היוצרת האמריקאית טיילור סוויפט. הוא יצא לאור ב-22 באוקטובר 2012, על ידי ביג משין רקורדס, כהמשך לאלבום האולפן השלישי שלה, Speak Now‏ (2010). האלבום נקרא Red בהשראת "מערכות היחסים הרעילות למחצה" שסוויפט חוותה במהלך הכנת האלבום, המתאר את רגשותיה של סוויפט כ-"רגשות אדומים" בשל האופי האינטנסיבי והסוער שלהם. Red נוגע גם בנושאים של אהבה ושברון לב, אך מנקודת מבט בוגרת יותר, וכן בנושאים אחרים כגון תהילה והלחץ הנובע מהופעה תחת אור הזרקורים. שיתופי הפעולה באלבום עם מפיקים ואמנים אורחים כמו גארי לייטבודי מלהקת סנואו פטרול ואד שירן מציינים התנסות של סוויפט בז'אנרים מוזיקליים חדשים. סיבוב ההופעות "The Red Tour", במרכזו עמד האלבום, הסתיים ב-12 ביוני 2014, והיה סיבוב ההופעות המרוויח ביותר בכל הזמנים עבור אמן קאנטרי, עם הכנסות של מעל 150 מיליון דולר. האלבום זכה לשבחי המבקרים בשל נכונותה של סוויפט להתרחק מסגנון הקאנטרי האופייני לה ולהתנסות בז'אנרים מוזיקליים חדשים. סוויפט זכתה בפרסים ובמועמדויות רבים עבור האלבום. בטקס פרסי גראמי ה-56, Red היה מועמד לאלבום הקאנטרי הטוב ביותר, המועמדות השלישית ברציפות של סוויפט בקטגוריה זו, ומועמד לאלבום השנה, המועמדות השנייה של סוויפט בקטגוריה זו לאחר שזכתה בה עם אלבומה השני, Fearless‏ (2008). Red נחת היישר בפסגת מצעד 200 האלבומים של הבילבורד, האלבום השלישי ברציפות של סוויפט שעשה זאת. עם מכירות של 1.21 מיליון עותקים בשבוע הראשון, הפך האלבום לאלבום עם מכירות הפתיחה הגבוהות ביותר מזה עשור, לאלבום עם הפתיחה השלישית בגובהה עבור אישה, ואת סוויפט לאישה הראשונה עם שני אלבומים שמכרו יותר ממיליון עותקים בשבוע הראשון. האלבום שבר את שיא מכירות הפתיחה עבור אמן קאנטרי, שהוחזק קודם לכן על ידי גארת' ברוקס. Red הוא האלבום ה-18 בתולדות ארצות הברית שמכר מיליון עותקים בשבוע אחד. האלבום זכה להצלחה גלובלית עצומה, והגיע לפסגת המצעדים בבריטניה, אוסטרליה, קנדה, אירלנד, ניו זילנד וישראל, ונכנס בעשירייה הראשונה בכמעט כל שוק מרכזי אחר. נכון למאי 2013, Red מכר יותר מ-6 מיליון עותקים ברחבי העולם. Red הפך לאלבום הקאנטרי הנמכר ביותר ב-2012 ובכך היה האלבום השלישי ברציפות של סוויפט לעשות זאת. האלבום היה השני הנמכר ביותר בכלל הז'אנרים ב-2012, אף על פי שיצא רק חודשיים לפני סוף השנה, והיה האלבום הרביעי ברציפות של סוויפט שנכנס לשלושת האלבומים הנכרים ביותר של השנה. Red הגיע למעמד פלטינה מרובעת לפי איגוד תעשיית ההקלטות האמריקאי (RIAA), והיה האלבום הרביעי ברציפות של סוויפט שהגיע למעמד זה. האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2012, וסיכום האלבומים של העשור השני. כתב העת בילבורד דירג את האלבום במקום הרביעי ברשימת "100 האלבומים הטובים ביותר של העשור השני". האלבום הנשי הגבוה ביותר שהגיע לצמרת המצעד, אחרי הזמרת האמריקאית ביונסה עם אלבומה Lemoande. בשנת 2020 האלבום דורג במקום ה-99 ברשימת 500 האלבומים הגדולים בכל הזמנים של מגזין רולינג סטון. מגזין פיצ'פורק דירג את האלבום ברשימת "200 האלבומים הטובים ביותר של העשור השני" במקום ה-59. בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום הרביעי, האלבום הנשי הגבוה ביותר שהגיע לצמרת המצעד, אחרי הזמרת האמריקאית ביונסה עם אלבומה Lemoande. ההוצאה החוזרת של האלבום, Red (Taylor's Version), יצאה לאור ב-12 בנובמבר 2021 וזאת בעקבות מחלוקת המאסטרס של טיילור סוויפט. ב-13 באוגוסט 2012, סוויפט קיימה צ'אט חי באינטרנט ליותר מ-72,500 צופים, בו היא ענתה על שאלות מעריצים, חשפה את שם האלבום ואת תאריך יציאתו לאור וכן את הסינגל המוביל מהאלבום, "We Are Never Ever Getting Back Together". סוויפט חשפה גם את המשמעות של שם האלבום: "כל הרגשות השונים שכתבתי עליהם באלבום הזה מתארים סוג של יחסים סוערים, משוגעים, מטורפים, אינטנסיביים ורעילים למחצה שחוויתי בשנתיים האחרונות. כל הרגשות אלה - מאהבה עזה, תסכול, קנאה ועד בלבול - במוח שלי, הם אדומים". במהלך הצ'אט החי, היא גם גילתה שכתבה יותר מ-30 שירים עבור האלבום, בו נכללו לבסוף 16 שירים בהם ביטאה את דעתה שמערכות יחסים לא מתפקדות יכולות לספק הרבה השראה. בניגוד לאלבום הקודם, שנכתב כולו על ידי סוויפט בלבד, באלבום הרביעי היא כתבה תשעה מתוך שישה עשר שירי האלבום לבדה ואת שבעת הנותרים כתבה במשותף עם מקס מרטין, ליז רוז, דן וילסון, אד שירן, וגארי לייטבודי. נייתן צ'פמן שימש כמפיק הראשי של האלבום, ואילו ג'ף באסקר, בוטש ווקר, ג'קנייף לי, דן האף ושלבאק הפיקו שירים בודדים. בריאיון לחדשות MTV, הזמרת גילתה כי האלבום "הוא מעניין, כי כל שיר עומד בפני עצמו. האלבום הוא שמיכת טלאים של צלילים שונים ורגשות שונים, ואני חושבת שאף שיר אחר באלבום לא נשמע כמו "We Are Never Ever Getting Back Together"." כחלק ממסע הפרסום של Red, נציגים מ-72 תחנות רדיו ברחבי העולם הוטסו לנאשוויל במהלך שבוע היציאה של האלבום, לראיונות אישיים עם סוויפט. סוויפט השתתפה בתוכניות אירוח רבות והופיעה בטקסי פרסים בארצות הברית, בריטניה, גרמניה, צרפת, ספרד ואוסטרליה. סוויפט חשפה שירים חדשים מהאלבום בכל יום שני, החל מ-24 בספטמבר ועד 15 באוקטובר בתוכנית "בוקר טוב אמריקה". סוויפט אמרה שעבדה יותר משנתיים על ההקלטה, הכתיבה וההכנה של האלבום. שרה בארלואו צילמה את עטיפת האלבום, שמראה את פניה של סוויפט, בדגש על השפתון האדום שלה. הגרסה הרגילה וגרסת הדלוקס של האלבום יצאו שתיהן ב-22 באוקטובר 2012 ברחבי העולם. גרסת קריוקי של האלבום, הכוללת גרסה אינסטרומנטלית לכל הרצועות בגרסה הרגילה של האלבום, יצאה ב-5 בפברואר 2013 באייטונס. בחודש אוקטובר 2020 סיפרה סוויפט על האלבום בריאיון בפודקאסט של מגזין הרולינג סטון כי מה שהיווה את ההשראה אליו הוא שיברון לב משמעותי: ”אני מסתכלת אחורה על האלבום כאלבום הפרידה האמיתי שלי, בכל אלבום אחר יש הבזקים של דברים שונים, אבל זה אלבום שכתבתי במיוחד על שברון לב טהור, מוחלט ועמוק.” Red זכה לביקורות חיוביות ממבקרי מוזיקה. לפי האתר Metacritic, אשר משקלל את הציון הממוצע לפי ביקורות ודירוגים ממבקרים נבחרים, האלבום קיבל ציון של 77. באנטרטיינמנט ויקלי ניתן לאלבום הציון +B ונכתב כי Red מדבר על "פלירטוט עם הסכנה". הגרדיאן היה חיובי מאוד כלפי האלבום, נתן לו ארבעה כוכבים מתוך חמישה וכתב: "Red נכתב בהשראת ניסיונה של סוויפט באהבה והרפתקאותיה המטורפות, על איך שפתחה את הדלת למצעד של אוהבים, טובים ורעים". רולינג סטון מצא באלבום השפעות של ג'וני מיטשל ו-U2, דרג אותו שלושה וחצי כוכבים מתוך חמישה וכתב: "פרויקט הגילוי העצמי שלה הוא אחד מהסיפורים הטובים ביותר בפופ". הבילבורד נתן ביקורת חיובית מאוד לאלבום, עם ציון של 86 מתוך 100, וקרא לו "האלבום באורך מלא המעניין ביותר שלה נכון לאותה העת". ב-AllMusic צוין כי "היא בנתה משהו כל כך מדויק שהצלחתה נראית מוכתבת מראש, אבל מתחת לכל זה, טיילור עדיין עצבנית, מה שהופך את Red ללא רק קליט אלא גם למשכנע". מבקר המוזיקה של הניו יורק טיימס, רוברט קריסטגו, שיבח את האלבום באומרו כי הוא אוהב הוא אוהב את השירים הנמרצים שבו, והחמיא על כך שהשירים "Begin Again" ו-"Stay Stay Stay" נשארים שמחים אך פוגעים חזק. לוס אנג'לס טיימס שיבח את האלבום באומרו "רב צדדיות היא המאפיין הבולט ביותר של האלבום... סוויפט מנסה להגיע למשהו הרבה יותר גדול ומושלם". סאנדיי טיימס שיבח אותה על המילים החזקות בשיריה, במיוחד בשיר "All Too Well". האלבום והשירים בו זכו בפרסים רבים ודורגו במקומות גבוהים ברשימות סוף שנה רבות. בפרסי גראמי, "We Are Never Ever Getting Back Together" היה מועמד לתקליט השנה, "Begin Again" היה מועמד לשיר הקאנטרי של השנה והאלבום עצמו היה מועמד לאלבום השנה ואלבום הקאנטרי של השנה. בטקס פרסי המוזיקה האמריקאית 2013 זכה Red בפרס אלבום הפופ/רוק של השנה ובפרס אלבום הקאנטרי של השנה. בפרסי הבילבורד 2013, זכתה סוויפט בפרס אלבום השנה ובפרס אלבום הקאנטרי של השנה ושיר הקאנטרי של השנה עבור "We Are Never Ever Getting Back Together". הסינגל המוביל מהאלבום, "We Are Never Ever Getting Back Together" היה הסינגל הראשון של סוויפט שהגיע למקום הראשון במצעד הבילבורד הוט 100. שישה סינגלים נוספים יצאו לאור: "Begin Again", "I Knew You Were Trouble", "22", "Everything Has Changed", "The Last Time" ו-"Red". מכירות האלבום בשבוע הראשון לצאתו ברחבי העולם מוערכות ב-1.46 מיליון עותקים. בארצות הברית האלבום הגיע היישר למקום הראשון במצעד 200 האלבומים של הבילבורד, עם מכירות של 1.21 מיליון עותקים בשבוע הראשון; מה שהפך את האלבום לאלבום עם מכירות הפתיחה הגבוהות ביותר מזה עשור ואת סוויפט לאישה הראשונה עם שני אלבומים שמכרו יותר ממיליון עותקים בשבוע הראשון. האלבום הגיע למקום הראשון גם במצעד המכירות הישראלי. האלבום היה השני הנמכר ביותר ב-2012, אחרי אלבומה של אדל, 21. סוויפט קבעה שיא עולמי חדש של מכירות אלבומים בשבוע הפתיחה בחנות האייטונס, עם 566,000 עותקים שנמכרו באופן דיגיטלי. נכון למאי 2013, Red מכר יותר מ-6 מיליון עותקים ברחבי העולם. Red זכה להצלחה מסחרית עצומה. בארצות הברית, האלבום היה האלבום השלישי של סוויפט הגיע היישר למקום הראשון במצעד 200 האלבומים של הבילבורד, עם מכירות של 1.21 מיליון עותקים בשבוע הראשון; מה שהפך את האלבום לאלבום עם מכירות הפתיחה הגבוהות ביותר מזה עשור ואת סוויפט לאישה הראשונה עם שני אלבומים שמכרו יותר ממיליון עותקים בשבוע הראשון. מכירות הפתיחה של האלבום היו השניות בגובהן אי פעם לאמנית, אחרי אלבומה של בריטני ספירס Oops!... I Did It Again שמכר 1.3 מיליון עותקים בשבוע. Red היה האלבום שמכר הכי הרבה עותקים תוך שבוע אחד בארצות הברית בשנת 2012. האלבום שבר את שיא מכירות הפתיחה הגבוהות ביותר עבור אלבום קאנטרי, שיא שהיה שייך לגארת' ברוקס שמכר 1.085 מיליון עותקים בשנת 1998 עם אלבומו Double Live. האלבום נמכר ב-465,000 עותקים דיגיטליים בשבוע הראשון שלו בארצות הברית, המכירות השניות בגובהן אחרי אלבומה של ליידי גאגא Born This Way. האלבום נשאר במקום הראשון במצעד 200 האלבומים של הבילבורד במשך שבעה שבועות. בכך הפכה סוויפט לאמן הראשון מאז הביטלס עם שלושה אלבומים שנשארו במקום הראשון שישה שבועות או יותר, ולאמנית עם הכי הרבה שבועות במקום הראשון במצעד, יחד עם אדל, עם עשרים וארבעה שבועות בפסגה. Red סיים את 2012 כאלבום השני הנמכר ביותר בארצות הברית עם מכירות של 3.11 מיליון עותקים והיה האלבום הרביעי ברציפות של סוויפט שנכנס לשלושת האלבומים הנכרים ביותר של השנה. נכון לינואר 2015, האלבום מכר 4.133 מיליון עותקים בארצות הברית. בקנדה, Red היה האלבום השלישי של סוויפט שהגיע למקום הראשון במצעד הקנדי עם מכירות של 93,000 עותקים בשבוע הראשון ליציאתו; מכירות הפתיחה היו הגבוהות ביותר לאלבום מאז 2008 במדינה. נכון לנובמבר 2012, Red הגיע למעמד פלטינה משולשת, עם מכירות של 240,000 עותקים. Red היה הצלחה מסחרית גם מחוץ לארצות הברית. בבריטניה, האלבום היה הראשון של סוויפט שהגיע למקום הראשון במצעד, עם מכירות של 61,000 עותקים בשבוע הראשון ליציאתו. באוסטרליה, האלבום נכנס למקום הראשון במצעד ונשאר בו במשך שלושה שבועות רצופים; Red הגיע למעמד פלטינה מרובעת לפי על ידי איגוד תעשיית ההקלטות האוסטרלי (ARIA) לאחר שמכירותיו הגיעו ל-280,000 עותקים. בניו זילנד, האלבום הפך לאלבום השלישי ברציפות של סוויפט שמגיע למקום הראשון במצעד והגיע למעמד פלטינה לפי על ידי איגוד תעשיית ההקלטות הניו זילנדי (RIANZ). הסינגל המוביל באלבום, "We Are Never Ever Getting Back Together" יצא ב-13 באוגוסט 2012 והיה הסינגל הראשון של סוויפט שהגיע למקום הראשון במצעד הבילבורד הוט 100. עם יותר מ-623,000 הורדות בשבוע אחד, השיר נמצא במקום השני של הסינגלים שמכרו הכי הרבה תוך שבוע אחד, אחרי הלהיט של פלו ריידה משנת 2009, "Right Round". הוא נשאר במקום הראשון במשך שלושה שבועות לא רצופים. השיר נשאר בעשירייה הראשונה במשך שלוש עשרה שבועות. בבריטניה, הסינגל הגיע בשיאו למקום הרביעי, הראשון של סוויפט שנכנס לעשירייה הראשונה במצעד זה מאז "Love Story", שיצא ב-2008. השיר הפך לשיר הראשון של סוויפט שמגיע למקום הראשון במצעד בניו זילנד. נכון לדצמבר 2012, "We Are Never Ever Getting Back Together" מכר יותר משלוש מיליון הורדות בארצות הברית. הווידאו קליפ לשיר יצא ביוטיוב ב-31 באוגוסט 2012. "Begin Again" יצא לאור באייטונס ב-25 בספטמבר 2012 כחלק מהספירה לאחור לקראת יציאת האלבום. שעות ספורות לאחר יציאתו ל-iTunes, זינק הסינגל למקום הראשון. עם כ-299,000 עותקים דיגיטליים של הסינגל שנמכרו בשבוע הראשון, "Begin Again" נכנס למקום השביעי במצעד הבילבורד הוט 100. השיר יצא לתחנות רדיו הקאנטרי בתור הסינגל השני של האלבום ב-1 באוקטובר 2012. הווידאו קליפ לשיר יצא ביוטיוב ב-23 באוקטובר 2012. "I Knew You Were Trouble" יצא לאור כסינגל הבינלאומי השני מתוך Red ב-14 בנובמבר 2012 (בארצות הברית יצא כסינגל השלישי). השיר נחת במקום השלישי במצעד הבילבורד הוט 100, עם 416,000 עותקים שנמכרו בשבוע הראשון ליציאתו, מכירות הסינגלים בשבוע הראשון השניות בגובהן של סוויפט. השיר הפך ללהיט הארבעה עשר של סוויפט שמגיע לעשירייה הראשונה במצעד. סוויפט הפכה לאמן הראשון בהיסטוריה שמכר שני סינגלים במעל 400,000 עותקים דיגיטליים בשבוע הראשון ליציאתם. בשבוע האחד עשר ליציאת הסינגל, הוא נמכר בסכום אדיר של 582,000 בארצות הברית, מה שהפך אותו לסינגל הדיגיטלי הרביעי הנמכר ביותר בשבוע אחד בכל הזמנים והזניק אותו למקום השני במצעד הבילבורד הוט 100. "I Knew You Were Trouble" הפך להצלחה מסחרית, מכר מעל שלושה מיליון עותקים בארצות הברית והגיע למקום הראשון במצעד הבילבורד הוט 100 איירפליי ובמצעד הפופ של בילבורד. כמו כן, השיר הגיע לעשירייה הראשונה בעשר מדינות נוספות. הווידאו קליפ לשיר יצא ביוטיוב ב-14 בדצמבר 2012 וזכה בפרס קליפ השנה של זמרת בטקס פרסי ה-VMA של שנת 2013. "22" יצא לאור כסינגל הרביעי מתוך Red. הוא נשלח לרדיו האוסטרלי ב-4 בפברואר 2013 ובארצות הברית יצא ב-12 במרץ 2013. השיר יצא בבריטניה ב-1 באפריל 2013. השיר הגיע למקום העשרים במצעד הבילבורד הוט 100 והפך לסינגל הראשון מתוך Red שהחמיץ את העשירייה הראשונה. נכון למאי 2013, השיר מכר מיליון עותקים בארצות הברית. הווידאו קליפ לשיר יצא ביוטיוב ב-13 במרץ 2013. "Red", שיר הנושא של האלבום, יצא לרדיו קאנטרי ב-24 ביוני 2013 כסינגל הקאנטרי השלישי. השיר נחת במקום השישי במצעד הבילבורד הוט 100 ובמקום השני במצעד השירים הדיגיטליים, עם מכירות של 312,000 עותקים בשבוע הראשון ליציאתו. השיר נכנס למקום השני במצעד שירי הקאנטרי של בילבורד, אחרי "We Are Never Ever Getting Back Together". נכון למאי 2013, השיר מכר מיליון עותקים בארצות הברית. הווידאו קליפ לשיר יצא ביוטיוב ב-3 ביולי 2013. "Everything Has Changed", בו סוויפט מארחת את הזמר הבריטי אד שירן, יצא לאור כסינגל הבינלאומי הרביעי, ובארצות הברית כסינגל הפופ הרביעי ב-16 ביולי 2013. הווידאו קליפ לשיר יצא ביוטיוב ב-5 ביוני 2013. "The Last Time", בו סוויפט מארחת את סולן להקת סנואו פטרול גארי לייטבודי, יצא ב-13 באוקטובר 2013 כסינגל הבינלאומי החמישי והאחרון ובארצות הברית כסינגל השביעי והאחרון מתוך Red. תאריך יציאתו חופף להכרזה של סוויפט על מועדי החלק האירופאי בסיבוב ההופעות האירופית "The Red Tour". הווידאו קליפ לשיר יצא ביוטיוב ב-15 בנובמבר 2013. ערך מורחב – The Red Tour סוויפט הכריזה על "The Red Tour", סיבוב ההופעות של Red, ב-25 באוקטובר 2012. סיבוב ההופעות החל במרץ 2013 והסתיים ביוני 2014. סוויפט הופיעה ב-66 מועדים בצפון אמריקה, כולל 13 מופעי אצטדיון, 7 מועדים באצטדיונים ברחבי ניו זילנד ואוסטרליה, 6 מועדים באנגליה ובגרמניה, וסיימה ב-7 מועדים באסיה. במהלך סיבוב ההופעות סוויפט אירחה את קרלי סימון, טיגן ושרה, ג'ניפר לופז, לוק בריאן, פטריק סטאמפ מלהקת פול אאוט בוי, אלי גולדינג, נלי, שרה ברליס, שר לויד, B.o.B, גארי לייטבודי סולן להקת סנואו פטרול, טריין, ניאון טריז, רסקל פלאטס, האנטר הייז, אמילי סאנדיי וסם סמית'. בסיבוב ההופעות השתתפו יותר מ-1.7 מיליון מעריצים והוא גרף מעל 150 מיליון דולר, שיא של כל הזמנים עבור אמן קאנטרי. סוויפט הייתה הזמרת הראשונה זה 20 שנה שקיימה סיבוב הופעות באצטדיונים באוסטרליה, והראשונה למכור את כל בכרטיסים מראש באצטדיון Allianz Stadium, שנפתח בסידני ב-1988, כשהופיעה שם מול 40,900 מעריצים. "I Knew You Were Trouble" מעוצב כ-"I Knew You Were Trouble." מידע על האלבום Red באתר MusicBrainz מידע על האלבום Red באתר AllMusic האלבום Red באתר Discogs האלבום Red באתר ספוטיפיי האלבום Red באתר דיזר האלבום Red באתר אפל מיוזיק האלבום Red באתר טיידל האלבום Red באתר יוטיוב אלכס מקפירסון, הגרדיאן, טיילור סוויפט רומנטית כתמיד, באתר הארץ, 24 באוקטובר 2012 דפנה לוסטיג‏, "Red" של טיילור סוויפט: אלבום ענק של יוצרת מוכשרת, באתר וואלה, 28 באוקטובר 2012 גיא בניוביץ', הסופה של טיילור סוויפט, באתר כלכליסט, 4 בנובמבר 2012 רז ישראלי, חמוץ מתוק: טיילור סוויפט נותנת לכם עוד מאותו דבר, וזה משעמם, באתר nrg‏, 30 באוקטובר 2012 שירית גל, טיילור סוויפט בהופעה: אדום לוהט, באתר ynet, 16 בפברואר 2014 נשלח לרדיו קאנטרי בממלכה המאוחדת בלבד. נתוני המכירות של Red בבריטניה, אוגוסט 2019 טיילור סוויפט, נייתן צ'פמן, ג'ף באסקר, דן האף, ג'קנייף לי, מקס מרטין, שלבאק, בוץ' ווקר, דן וילסון Allen, Bob, "Taylor Swift's Red Wraps as All-Time Country Tour", billboard.com, ‏3 ביולי 2014 Caulfield, Keith, "Taylor Swift's 'Red' Sells 1.21 Million; Biggest Sales Week for an Album Since 2002", billboard.com, ‏30 באוקטובר 2012 ‏ "טיילור סוויפט מכרה מיליון עותקים תוך שבוע", וואלה תרבות, ‏24 באוקטובר 2012 "המצעד: סוויפט מנצחת בקלות את יאנג(הקישור אינו פעיל, 22.6.2021)", מוזיקה נטו, ‏11 בנובמבר 2012 Frith, Maxine, "Love Story: how Harry Styles became Taylor Swift's Romeo - London Life - Life & Style - London Evening Standard", Standard.co.uk, ‏6 בדצמבר 2012 "His move to Los Angeles has influenced the new album a lot. – Everything We Know About Drake's "Nothing Was The Same" So Far". Complex. 19 ביולי 2013. ארכיון מ-22 ביולי 2013. נבדק ב-25 באוגוסט 2013. {{cite web}}: (עזרה) Rolling Stone, Rolling Stone, The 500 Greatest Albums of All Time, Rolling Stone, ‏2020-09-22 (באנגלית אמריקאית) The 200 Best Albums of the 2010s | Pitchfork, web.archive.org, ‏2019-11-06 Jon Dolan,Brittany Spanos,Simon Vozick-Levinson,Rob Sheffield,Charles Holmes,Christian Hoard,Joseph Hudak,Elias Leight,Suzy Exposito,Will Hermes,Angie Martoccio,David Browne,Hank Shteamer,Jon Freeman,Claire Shaffer,Brenna Ehrlich,Jonathan Bernstein,Jon Blistein,Nick Catucci,Brendan Klinkenberg,Danny Schwartz,Kory Grow, Jon Dolan, Brittany Spanos, Simon Vozick-Levinson, Rob Sheffield, The 100 Best Albums of the 2010s, Rolling Stone, ‏2019-12-03 (באנגלית אמריקאית) Zemler, Emily. "Taylor Swift to Release 'Red (Taylor's Version)' in November". Rolling Stone. Rolling Stone. נבדק ב-18 ביוני 2021. {{cite web}}: (עזרה) Effron, Laurn, "Taylor Swift Reveals New Album, ‘Red,’ Drops New Single, ‘We Are Never Ever Getting Back Together’: ABC Exclusive", ABC, ‏13 באוגוסט 2012 Mansfield, Brian, "Taylor Swift sees 'Red' all over", USA Today, ‏17 באוקטובר 2012 Haruch, Steve, "Dear (Papa) John: Taylor Swift Is Psyched You Can Buy Her New Album With Your Pizza(הקישור אינו פעיל, 22.6.2021)", Nashvillescene.com, ‏20 באוקטובר 2012 Bernstein, Alyssa, ""All Access Nashville with Katie Couric" A Special Edition of "20/20" Airs Friday, October 26 at 9 PM ET on ABC", Abcnews.go.com, ‏16 באוקטובר 2012 Listen to the Trailer for Rolling Stone's '500 Greatest Albums' Podcast, Rolling Stone, ‏27 באוקטובר 2020 (באנגלית) Dolan, Jon, "Red - Album Reviews" Rolling Stone, ‏23 באוקטובר 2012 "(הקישור אינו פעיל, 22.6.2021)Pop, Rock & Jazz, Oct 21", The Sunday Times, ‏21 באוקטובר 2012 Grammys 2014: full list of winners, The Telegraph, 27 January 2014 עמי פרידמן, הזוכים ב-AMA: וואן דיירקשן וטיילור סוויפט, באתר ynet, 25 בנובמבר 2013 בילבורד 2013: טיילור סוויפט מככבת, באתר ynet, 20 במאי 2013 Trust, Gary, "Taylor Swift Scores First Hot 100 No. 1", Billboard, Prometheus Global Media, ‏22 באוגוסט 2012 EW Staff, "VMAs: The 2013 Winner's List", Entertainment Weekly, ‏25 באוגוסט 2013 Whitaker, Sterling, "Taylor Swift Announces 2014 Red Tour Dates in Asia", Theboot.com, ‏12 בפברואר 2014 Weber, Lindsey, "Which of Taylor Swift’s Many Concert Guest Stars Are Truly Her BFFs?", ‏11 בספטמבר 2013 http://www.aria.com.au/pages/aria-charts-accreditations-albums-2014.htm, web.archive.org, ‏2020-08-10 The Irish Charts - All there is to know, www.irishcharts.ie Gold & Platinum, RIAA (באנגלית אמריקאית) CERTIFICADOS – Pro-Música Brasil, pro-musicabr.org.br Datenbank: BVMI, www.musikindustrie.de Taylor Swift "Red" | ifpi.dk, web.archive.org, ‏2017-12-06 BPI Charts analysis: Taylor Swift feels the love on streaming services | Analysis | Music Week, www.musicweek.com 一般社団法人 日本レコード協会, www.riaj.or.jp 年間ランキング特集『ミリオン8作！AKB48とMr.Childrenが2012年音楽シーンを牽引』 | ORICON STYLE, web.archive.org, ‏2016-07-26 オリコン2013年　年間　音楽＆映像ランキング-ORICON STYLE ミュージック, web.archive.org, ‏2014-01-02 AMPROFON, amprofon.com.mx The Official New Zealand Music Chart, THE OFFICIAL NZ MUSIC CHART (באנגלית) RIAS Accreditations – RIAS (באנגלית בריטית) ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl Les certifications, SNEP (ב־) Taylor Swift obtiene disco de oro en Colombia con "Red" | Actualidad | LOS40 Colombia, web.archive.org, ‏2021-05-06 Gold/Platinum, Music Canada (באנגלית אמריקאית) Sverigetopplistan, Sverigetopplistan (בשוודית) 一般社団法人 日本レコード協会, www.riaj.or.jp Taylor Swift: The Receipts, ATRL, ‏3 בפברואר 2021 RED: Taylor Swift: Amazon.ca: Music, web.archive.org, ‏2020-01-10 RED (Deluxe): Taylor Swift: Amazon.ca: Music, web.archive.org, ‏2020-01-17 Taylor Swift Red Album Release Date India, web.archive.org, ‏2014-12-03 WebCite query result, www.webcitation.org Robot Check, web.archive.org, ‏2020-01-10 Robot Check, web.archive.org, ‏2020-01-17 "Taylor Swift – Red Deluxe – with 6 bonus tracks – Only at Target". Taylor Swift - Red [2 LP - Amazon.com Music], web.archive.org, ‏2020-01-18 Taylor Swift - Red Karaoke - Amazon.com Music, web.archive.org, ‏2020-01-17 Amazon CAPTCHA, web.archive.org, ‏2020-01-10 Amazon CAPTCHA, web.archive.org, ‏2020-01-10 Red (Deluxe Edition) | CD & DVD Music, Music Genres, Pop/Rock : JB HI-FI, web.archive.org, ‏2013-09-21 Red : Taylor Swift: Amazon.es: Música, web.archive.org, ‏2020-01-18 Amazon CAPTCHA, web.archive.org, ‏2020-01-17 Amazon | レッド | テイラー・スウィフト, ギャリー・ライトボディ, エド・シーラン | カントリー | 音楽, web.archive.org, ‏2020-01-18 Amazon.co.jp: テイラー・スウィフト, ギャリー・ライトボディ, エド・シーラン : レッド-デラックス・エディション - 音楽, web.archive.org, ‏2015-05-04 Red | Taylor Swift | CD | 0602537173051 | FreeRecordShop.nl, web.archive.org, ‏2013-12-29 Red -Deluxe- | Taylor Swift | CD | 0602537173143 | FreeRecordShop.nl, web.archive.org, ‏2012-11-09 Red - Taylor Swift: Amazon.de: Musik, web.archive.org, ‏2020-01-10 Bot Check, web.archive.org, ‏2020-01-10 BoomerangShop.com - Taylor Swift : Red Deluxe Edition, archive.is, ‏2013-01-18 BoomerangShop.com - Taylor Swift : Red, archive.vn, ‏2013-01-18 Amazon CAPTCHA, web.archive.org, ‏2020-01-10 Red - Édition Deluxe : Taylor Swift, Owen Pallett: Amazon.fr: Musique, web.archive.org, ‏2020-01-17 Amazon CAPTCHA, web.archive.org, ‏2020-01-10 WebCite query result, www.webcitation.org DiscTarra - Toko Online CD Musik, DVD Film, Blu-ray, Audiophile dan VCD Original (Asli) Terlengkap di Indonesia, web.archive.org, ‏2013-02-07 DiscTarra - Toko Online CD Musik, DVD Film, Blu-ray, Audiophile dan VCD Original (Asli) Terlengkap di Indonesia, web.archive.org, ‏2013-02-07 泰勒史薇芙特:红(CD) 亚马逊中国, web.archive.org, ‏2020-01-17 泰勒•史薇夫特:红(2CD 豪华版) 亚马逊中国, web.archive.org, ‏2020-01-10